Brigitte Bardot

Brigitte Anne-Marie Bardot (; 28. september 1934 Pariis – 28. detsember 2025 Saint-Tropez) oli prantsuse näitleja, modell ja laulja ning loomakaitsja. Brigitte Bardot' sümbol on tema initsiaalid BB.

Brigitte Bardot' kuulsus
Tema kuulsusele pani aluse roll filmis "Ja jumal lõi naise..." (1956).

Bardot oli üks 1950. ja 1960. aastate seksisümboleid. Kuigi ta taandus meelelahutusärist 1973. aastal, jäi ta endiselt populaarseks avaliku elu tegelaseks.Elizabeth Cherry. "Culture and Activism. Animal Rights in France and the United States". Routledge. 2016. ISBN 978-1-317156154

Prantsusmaa president Charles de Gaulle nimetas Bardot'd "sama oluliseks Prantsuse ekspordiartikliks kui on Renault' autod".Happy birthday, Brigitte Bardot.  The Guardian, 21. september 2009

Aastatel 1969–1978 oli Bardot Prantsusmaa vabaduse sümboli Marianne'i esimene ametlik reklaaminägu.Marianne ou l'histoire de l'idée républicaine aux XIXe et XXe siècles à la lumière de ses représentations. Anne-Marie Sohn

1999. aastal nimetati tema järgi asteroid 17062 Bardot.Discovered at Anderson Mesa on 1999-04-10 by Loneos. (17062) Bardot − 1999 GR8. Minor Planet Center

2011. aastal paigutas ajakiri Los Angeles Times Magazine ta edetabelis "50 kõige ilusamat naist filmis" teisele kohale. The Guardian on nimetanud Bardot'd "1950. ja 1960. aastate üheks kultuslikumaks näoks, modelliks ja näitlejaks".Brigitte Bardot: the style icon − in pictures. The Guardian, 1 detsember 2016 

2015. aastal oli Brigitte Bardot ilutoodete ettevõtte Amway küsitluse põhjal edetabelis "Kõigi aegade kõige ilusamate naiste esikümme" kuuendal kohal.The Top Ten Most Beautiful Women Of ALL Time. Heart, 6. jaanuar 2015

2020. aastal nimetas moeajakiri Vogue Brigitte Bardot' "kõigi aegade kaunimate prantsuse näitlejannade" esinumbriks.The most beautiful French actresses of all time. Vogue. Archived from the original on 22. November 2021.

Lapsepõlv ja noorus

Brigitte Bardot isa oli tööstur Louis Bardot (1896–1978) ja ema Anne-Marie Mucel (1912–1978), tema õde Marie-Jeanne on sündinud 1938. aastal. Bardot' isa nõudis, et ta järgiks rangeid käitumisreegleid, sealhulgas häid lauakombeid, ja kannaks sobivaid riideid. Ema oli talle kaaslaste valimisel kriitiline, mistõttu oli Bardot'l vähe lapsepõlvesõpru.Singer, Barnett (2006). Brigitte Bardot : A Biography. McFarland & Company. ISBN 978-0786425150

Bardot' lapsepõlv möödus heal järjel kodus; pere elas seitsmetoalises korteris Pariisi luksuslikus 16. linnaosas.Brigitte Bardot at 80: still outrageous, outspoken and controversial. The Observer. Retrieved 21 March 2019

Bardot õppis kodu lähedal asunud katoliiklikus erakeskkoolis Institut de la Tour. Juba lapsena tegelesid õed ema innustusel tantsuga. 1949. aastal võeti Brigitte vastu Pariisi konservatooriumi, kus hakkas balletti õppima. Kolm aastat käis ta vene koreograafi Boriss Knjazevi balletitundides.Caron, Leslie (2009). Thank Heaven. Viking Press. ISBN 978-0670021345

Karjäär

8. märtsil 1950 oli Bardot (15-aastaselt) foto moeajakirja Elle kaanel. Seda märkas noor filmirežissöör Roger Vadim. Ta näitas ajakirja kaant režissöörile ja stsenaristile Marc Allégret'le, kes kutsus Bardot' filmi "Les lauriers sont coupés" proovivõtetele. Bardot saigi selle rolli. Kuigi film jäeti pooleli, küpses Bardot' hinges soov saada näitlejaks. Alguse sai tutvus Vadimiga, kes mõjutas tema edaspidist elu.

Näitlejadebüüdi tegi ta 1952. aastal komöödiafilmis "Le trou normand". Samal aastal – 18-aastaselt – abiellus ta Roger Vadimiga, hoolimata vanemate vastuseisust. 
pisi|260x260px|Roger Vadim ja Brigitte Bardot 1962. aastal
Bardot' esimesed filmid olid romantilis-erootilist laadi. Mõned filmid olid ajaloolise taustaga. Sageli mängis ta võrgutavat naist või sisaldas tema roll enesepaljastusstseene. Tema esimene ingliskeelne roll oli 1955. aastal valminud Briti komöödiafilmis "Doctor at Sea"."'The Dam Busters'." Times [London, England] 29. December 1955. Samal aastal osales Bardot esimest korda Hollywoodis, filmis "Helen of Troy", kus mängis Trooja Helena abilist Andrestet.Helen of Troy . www.afi.com Kuid Hollywoodi filmides esines ta vähe oma prantsuse aktsendi tõttu.

Itaalia filmi "Mio figlio Nerone" (1956) jaoks palus režissöör Bardot'l esineda blondina. Loomulik brünett Bardot eelistas paruka kandmisele juuste blondeerimist. Ta jäi tulemusega nii rahule, et jäi blondiks ka pärast filmivõtete lõppu.Servat, Henry-Jean (2016). Brigitte Bardot – My Life in Fashion (Hardback). Paris: Flammation S.A. ISBN 978-2--08-0202697

Bardot sai rahvusvaheliseks staariks 1957. aasta filmiga "Ja jumal lõi naise" ("Et Dieu... créa la femme"),  pälvides paljude prantsuse intellektuaalide tähelepanu ja pälvides hüüdnime "seksikiisu".St. Tropez: What Hath Brigitte Bardot Wrought? Chicago Tribune, 16 March 1986 Filosoof Simone de Beauvoir kirjutas temast 1959. aastal essee "Lolita sündroom", milles kirjeldas Bardot'd kui "naiste ajaloo vedurit" ja kuulutas ta sõjajärgse Prantsusmaa esimeseks ja kõige vabastatumaks naiseks. Film, mis räägib amoraalsest teismelisest muidu auväärses väikelinnakeskkonnas, saavutas suure menu mitte ainult Prantsusmaal, vaid ka kogu maailmas ning kuulus 1957. aastal Suurbritannia kümne populaarseima filmi hulka.Most Popular Film of the Year. The Times (London, England), Thursday, 12 December 1957 1958. aastal sai Bardot'st suurima sissetulekuga näitlejanna Prantsusmaal.La naissance d'un sex symbol (The birth of a sex symbol). Bricard, Manon. 12 October 2020 

Režissöör Julien Duvivieri 1959. aasta film "The Female" ("La Femme et le pantin") Bardot'ga peaosas oli populaarne, kuid sellele järgnenud "Babette läheb sõtta" ("Babette s'en va-t-en guerre") kujunes tohutuks hittiks, olles Prantsusmaal aasta edukamate filmide eesotsas.1959 French box office. Box Office Story. Retrieved 28 August 2016 

Ta võitis 1961. aastal Itaalia Filmiakadeemia poolt välja antava David di Donatello auhinna parima välismaise naisnäitleja kategoorias töö eest filmis "La Vérité" (The Truth).Roberts, Paul G (2015). "Brigitte Bardot". Style icons Vol 3 − Bombshells. Sydney: Fashion Industry Broadcast. p. 56. ISBN 978-1-6277-6189-5 Film tõi Bardot’le suure kommertsedu Prantsusmaal, olles sellel aastal edukuselt kolmas film ning nomineeriti ka parima välisfilmi Oscarile.

1960. aastate keskel tegi Bardot filme, mis olid suunatud pigem rahvusvahelisele turule. Ajal, mil Euroopa filmitööstus oli mõningases mõõnaseisus, oli Bardot üks vähestest Euroopa näitlejatest, kel õnnestus ka Ameerika Ühendriikides kiiresti kuulsaks saada.

1965. aastal oli Bardot nomineeritud BAFTA auhinnale rolli eest filmis "Viva Maria!", aga ta ei võitnud seda auhinda. Selle filmi tegevus toimus 1907. aastal ning Bardot mängis revolutsionääri, kes aitab kukutada ühe Kesk-Ameerika riigi diktaatorit ja muuhulgas leiutab striptiisi. Film oli suur hitt Prantsusmaal ja kogu maailmas, kuid Ameerika Ühendriikides läbi ei löönud.Tino Balio. United Artists: The Company That Changed the Film Industry. University of Wisconsin Press

Tema viimased filmid olid enamasti komöödiad. Oma eelviimase filmi tegi Bardot taas koos Roger Vadimiga 1973. aastal, milleks oli erootiline draama "Don Juan ou Si Don Juan était une femme..." ("Don Juaniga ehk kui Don Juan oleks naine..."), mängides nimiosa. Bardot mängis kokku 47 filmis.

Bardot osales ka paljudes muusikasaadetes ning salvestas 1960. ja 1970. aastatel hulga populaarseid laule, mida oli kokku üle poolesaja. Lisaks on Bardot kirjutanud aastatel 1978–2006 viis raamatut.

Hilisem elu ja loomakaitse
1973. aastal tõmbus Bardot meelelahutustööstusest tagasi ja hakkas tegelema loomakaitsega. Ta on tuntud oma tugeva isiksuse, otsekohesuse ja loomakaitseteemaliste sõnavõttude poolest. Bardot on pälvinud ÜRO Keskkonnaprogrammi auhinna Global 500 Roll of Honor ning saanud auhindu ja muud tunnustust UNESCO ja loomakaitseorganisatsioonide poolt. 

1985. aastal pälvis Bardot Prantsusmaa kõrgeima teenetemärgi Auleegioni ordenBrigitte Bardot accepts the French Legion of Honor medal. United Press International, kuid ta loobus selle vastuvõtmisest.Legion of Honor: which celebrities have refused it?. La Dépêche du Midi, 10 April 2012

1986. aastal asutas ta omanimelise fondi loomade heaolu ja kaitse tagamiseks. Ta hakkas taimetoitlaseks ja kogus kolm miljonit franki (811 000 eurot) fondi rahastamiseks, müües ka ehteid ja isiklikke asju oksjonil.Brigitte Bardot foundation for the welfare and protection of animals. fondationbrigittebardot.fr. Archived from the original on 25 May 2011 Ta on protesteerinud hobuseliha tarbimise, karude piinamise (Hiinas), hülgejahi (Kanadas), delfiinide tapmise (Taanis), härjavõitluse jne vastu.

1990. aastatel tegi ta avameelseid ja kriitilisi avaldusi immigratsiooni, Prantsusmaal elavate islamiusuliste, rasside segunemise ja homoseksuaalsuse kohta. Bardot'd on trahvitud kuus korda rassiviha õhutamise eest.Brigitte Bardot Is Handed Her Sixth Fine for Inciting Racial Hatred. Vanity Fair, 5. November 2021 Teda peetakse paremäärmusliku poliitiku Jean-Marie Le Peni toetajaks. 

Bardot annetas kahe aasta jooksul rohkem kui 140 000 USA dollarit Bukaresti hulkuvate koerte steriliseerimise kampaaniaks. Selliseid koeri leidus Bukarestis hinnanguliselt 300 000.

Kui 2011. aastal lisas Prantsuse kultuuriminister Frédéric Mitterrand härjavõitlused ametlikult riigi kultuuripärandisse, kirjutas Bardot talle ülikriitilise protestikirja. 2013. aastal teatas Brigitte Bardot, et lahkub Prantsusmaalt ja võtab Venemaa kodakondsuse (nagu Gerard Depardieu), kui ei päästeta kahe tuberkuloosi diagnoosiga tsirkuseelevandi elu, keda plaaniti hukata.Brigitte Bardot’s sick elephants add to circus over French wealth tax protests. telegraph.co.uk; accessed 4 August 2015

23. juulil 2015 mõistis Bardot hukka Austraalia poliitiku Greg Hunti plaani hävitada 2 miljonit kassi, mille abil plaaniti päästa kohalikke ohustatud liike.B.rigitte Bardot condemns Environment Minister Greg Hunt's plan to cull 2 million feral cats. Brigitte Bardot condemns Environment Minister Greg Hunt's plan to cull 2 million feral cats

Abielud ja suhted
1952–1957 Roger Vadimiga
1959–1962 Jacques Charrier'ga; sellest abielust sündis 1960. aastal Bardot' ainus laps Nicolas-Jacques Charrier.
1966–1969 Gunter Sachsiga
1992– Bernard d'Ormale'iga.

Esimene abikaasa Vadim oli Bardot'st seitse aastat vanem. Et saada Brigitte'i vanematelt õnnistus abieluks, pidi Vadim, kes oli vene päritolu ja õigeusku, pöörduma katoliiklusse, kuigi pole teada, kas ta seda ikka tegi. Nad lahutasid abielu viis aastat hiljem. Sellegipoolest jäid nad sõpradeks.

Bardot' enda hinnangul on tal olnud kokku 17 romantilist suhet.Némard, Perrine (19 November 2020). "Brigitte ..." (Brigitte Bardot talks about her many conquests: 'I was the one who chose') Ta ise on öelnud: "Olen alati otsinud kirge. Seetõttu olin sageli truudusetu. Ja kui kirg oli lõppemas, pakkisin kohvrit".Marc Arlin. "Brigitte ..." (Brigitte Bardot: unfaithful, she reveals the reason for her multiple adulteries). Télé-Loisirs, 1. veebruar 2018

Ta on olnud suhtes mitmete näitlejate, lauljate ning kunstnikega nagu Jean-Louis Trintignant, Gilbert Bécaud, Jacques Charrier, Sami Frey, Serge Gainsbourg, John Gilmore, Warren Beatty ja teised.   

 Filmid 
1950. aastad

1960. ja 1970. aastad

Viited

 Kirjandus 
 Vladimir Dmitrijev ja Valentin Mihhalkovitš, "Müüdi anatoomia: Brigitte Bardot". Vene keelest tõlkinud V. Tõnso. Eessõna: Sergei Jutkevitš. Sari Väike filmiraamat. Eesti Raamat, Tallinn 1978, 108 lk (filmograafia lk 101–107)
 Brigitte Bardot, "Initsiaalid B. B" (memuaarid). Prantsuse keelest tõlkinud Jaanus Õunpuu, luuletused tõlkinud Ain Kaalep. Olion, Tallinn 1999, 550 lk

 Välislingid 

Brigitte Bardot' Fond

"Niipea kui kirg jahtus, pakkisin kohvri ja läksin. Brigitte Bardot’ eraelu on olnud erakordselt vürtsikas. eestinaine.delfi.ee 
Ekraanilegend Brigitte Bardot’le tuli kutsuda kiirabi. Õhtuleht, 20. juuli 2023
Brigitte Bardot'st kõneleva sarja režissöör: ta soovis alati jääda endaks ja käitus täpselt nii, nagu ise tahtis. epl.delfi.ee, 28. juuli 2023

Kategooria:Prantsusmaa näitlejad
Kategooria:Prantsuse lauljad
Kategooria:Prantsusmaa modellid
Kategooria:Loomakaitsjad
Kategooria:Sündinud 1934
Kategooria:Surnud 2025